
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

ΑριΟ. 6019 


Έγκριση Προδιαγραφών Γεωλογικών Εργασιών μέσα στα πλαίσια των Μελετών 
Τεχνικών Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργανα» 
(ΦΕΚ Α 137/85). 

2. Του υπ’ αριθμ. 910/77 Π Δ «Περί Οργανισμού του Υπουρ¬ 
γείου Δημοσίων Έργων». 

3 . Του Ν. 1418/84 για τα Δημόσια Έργα και ρυθμίσεις συναφών 
θεμάτων. 

Σύμφωνα με: 

1. Την υπ’ αριθμ. 594/8.8.85 κοινή απόφαση του Πρωθυπουργού 
και του Υπουργού ΠΕ.ΧΩ.ΔΕ με θέμα «Καθορισμός αρμοδιο¬ 
τήτων του Υφυπουργού ΠΕ.ΧΩ.ΔΕ» 

2. Τις αποφάσεις ΕΔ2α/01/78/Φ.2.2.1/14.8.85 και Ε- 
Λ2α/02/78/Φ.2.2.1/14.8.85 για μεταβίβαση αρμοδιοτήτων του 
Υπουργού και του Υφυπουργού ΠΕ.ΧΩ.ΔΕ αντίστοιχα, στον 
Γενικό Γραμματέα της Γεν. Γραμματείας Δημ. Έργων και 
ανωτέρους υπαλλήλους αυτής. 

Αφού λάβαμε υπόψη: 

1. Τις προδιαγραφές Γεωλογικών Εργασιών μέσα στα πλαίσια 
των μελετών τεχνικών έργων που συντάχθηκαν με μέριμνα της 
Δ/νσεως Ερευνών Εδαφών (ΕΚ1) και οι οποίες συμπληρώ¬ 
νουν, όπου απαιτείται, το Π.Δ. 696/74 και δεν αντικαθιστούν 
τις προδιαγραφές των Ειδικών Τεχνικών Έργων (Φράγματα, 
σήραγγες κ.λπ.) που συντάσσονται με βάση τις ιδιαιτερότητες 
των έργων αυτών. 

2. Την από 5 Νοεμβρίου 1985 σχετική έκθεση της Δ/νσεως 
Ερευνών Εδαφών (ΕΚ 1). 

ΑΠΟΦΑΣΙΖΟΥΜΕ: 

1. Εγκρίνουμε τις «Προδιαγραφές Γεωλογικών Εργασιών μέσα 
στα πλαίσια των μελετών τεχνικών έργων» (Ε 104-85). 

2. Εγκρίνουμε τη συμπλήρωση του πρώτου εδαφίου της παρα¬ 
γράφου 4 του παραρτήματος που συνοδεύει τις Προδιαγραφές 
Ε 10183 των δειγματοληπτικών γεωτρήσεων (ΦΕΚ 


363/Β/24.6.83), με τη φράση: «... ή γεωλόγος έμπειρος σε θέ¬ 
ματα γεωτεχνικών ερευνών». 

3. Εγκρίνουμε την εφαρμογή των ανωτέρω προδιαγραφών στα 
εκτελούμενα δημόσια έργα. 

4. Η ισχύς της αποφάσεως αυτής αρχίζει ένα μήνα μετά τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή μαζί με τις σχετικές Πρότυπες Τεχνικές Προ¬ 
διαγραφές να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1985 

Α. ΓΕΝΙΚΟ ΜΕΡΟΣ 

1. Γενικά 

Η γεωλογική μελέτη αποτελεί τμήμα των διαφόροιν σταδίοιν 
της μελέτης οιουδήποτε τεχνικού έργου. Κατ’ αυτή όιερευνώνται 
θέματα που αφορούν την ασφαλή θεμελίωση των τεχνικών έργων, 
τις συνθήκες του υπεδάφους στο οποίο προβλέπεται η διάνοιξη 
υπογείων έργων ίπ.χ. σήραγγες), καθώς και στην αναζήτηση υλι¬ 
κών κατασκευής. 

Οι γεωλογικές ερευνητικές εργασίες δύνανται να εκτελεσθούν 
σε διάφορα στάδια: αναγνωριστικό (προκαταρκτικό), προμελέτη 
και οριστικό, που το καθένα αποτελεί συνέχεια του προηγούμε 
νου. Οι εργασίες κάθε σταδίου βαρύνουν κατά διάφορο τρόπο, 
ανάλογα με το είδος του τεχνικού έργου, τη φύση του εδάφους 
θεμελιώσεως, το διατιθέμενο χρόνο κ.λπ. 

Οι επί μέρους γεωλογικές εργασίες σε κάθε στάδιο έχουν ως 
κατωτέρω: 

α. Αναγνωριστικό στάδιο 

Περιλαμβάνει τη συλλογή κάθε είδους πληροφοριών για τη 
φυσική κατάσταση της υπό εξέταση ζώνης και του ευρύτερου 
περιβάλλοντος της. 

Πρωταρχικές πηγές πληροφοριών είναι η βιβλιογραφία και τα 
αρχεία της σχετικής δραστηριότητας (γεωλογικής, υδρογεωλογι 
κής. γεωτρητικής και γεωφυσικής) δημοσίων και ιδιωτικών φυ 
ρεών. Οι διάφοροι χάρτες (γειυλογικοί. γεωτεχνικοί, τοπογράφε 
κοί) συμπληρώνουν την ανωτέρω πληροφοριακή αναφορά. Επί 
σης οι αεροφωτογραφίες αποτελούν χρησιμότατο βοήθημα. 

Ολες οι πληροφορίες που συγκεντρώνονται επαληθεύονται 
και συμπληρώνονται με επί τόπου επίσκεψη. 

β. Προμελέτη 

Περιλαμβάνει σειρά ερευνητικοιν εργασιών, τα στοιχεία των 
οποίων θα βοηθήσουν στη λήψη αποφάσεως για αποδοχή ή απόρ¬ 
ριψη ή και αλλαγή της περιοχής που αρχικά είχε επιλεγεί για την 
κατασκευή του μελετούμενου έργου. 

Το στάδιο αυτό είναι δυνατό να επαρκέσει σαν πληρης έργα 
σία γεωλογικής έρευνας, εάν αφορά μικρές κατασκευές. 

Η συμβολή του Γεωλόγου καταμερίζεται σε δύο φάσεις, δια¬ 
δοχικές και αλληλοσυμπληρούμενες, την επιφανειακή και υπό 
γεια. Στην πρώτη συντάσσεται ο γεωλογικός χάρτης, η λεπτομέ 
ρεια. ακρίβεια και κλίμακα του οποίου είναι συνάρτηση του ι.ι 
δους του έργου που μελετάται και της φύσης του εδάφους (γεω¬ 
λογική δομή και μορφολογικές συνθήκες). Η δεύτερη φάση αφο¬ 
ρά στη όιερεύνηση του υπεδάφους με περιωρισμένο ίσοις αριθμό 
γεωτρήσεων, συλλογή υδρογεωλογικών στοιχείιον, καθώς και άλ 
λων γειοτεχνικών στοιχείων σχετικών με το υπέδαφος (φυσικομη 
χανικές ιδιότητες, βαθμός αποσαθρώσεως και όιαρρήξεως, δια- 
βρωσιμότητα κ.λπ.). 

Συντάσσονται τέλος πρόγραμμα και προδιαγραφές για την 
εκτέλεση γεωτεχνικών και γεωφυσικών ερευνών. 

γ. Οριστική μελέτη 

Στο στάδιο αυτό της γεωλογικής μελέτης, κατά το οποίο έχει 
οριστικοποιηθεί η ακριβής θέση και το είδος του τεχνικού έργου, 
μελετιόνται σε λεπτομερέστερες κλίμακες οι γεωλογικές συνθήκες 
της περιοχής του έργου και του περιβάλλοντος που τυχόν θα 
επηρεαστεί από αυτό. Μελετιόνται επίσης με μεγάλη ακρίβεια και 
με βάση τα στοιχεία της γεωτρητικής και γεωφυσικής έρευνας, οι 
περιοχές με ιδιαίτερα προβλήματα οι οποίες έχουν εντοπισθεί από 
τα προηγούμενα στάδια. Οι εργασίες του σταδίου αυτού διαιρούν 
ιαι σε δύο φάσεις (βλ. (1) και (2)), στις οποίες ενίοτε προστίθεται 
και η υδρογεαιλογική έρευνα. 

(I) Γεωλογικές εργασίες υπαίθρου 

Στην επιφανειακή έρευνα εντάσσεται η σύνταξη του τεχνικό 
γεωλογικού χάρτη, που αποτελεί συμπλήρωση του γεωλογικού 
χάρτη με τα απαραίτητα γεωτεχνικά στοιχεία. Γενικά στο χάρτη 
αυτό απεικονίζονται όλα τα τεκτονικά, στρωματογραφικά, γεωτε¬ 
χνικά και μορφολογικά στοιχεία της περιοχής (λιθολογικές μονά¬ 


δες. ρήγματα, ρωγμές, διαπλάσεις, τύποι εδαφών και βράχων, φυ 
σικές και μηχανικές ιδιότητες αυτών, εδαφικές κινήσεις όπιος κα 
τολισθήσεις. καταπτώσεις, ερπυσμοί, αποκολλήσεις του εδάφους, 
καθιζήσεις). Επίσης σημειώνονται μεταλλεία, φρέατα και εργασίες 
σε εξέλιξη ή περατωθείσες. 

Η έρευνα αυτή συμπληρώνεται με τη λήψη δειγμάτων για ερ 
γαστηριακούς προσδιορισμούς. 

(2) Υπόγεια έρευνα 

Στην υπόγεια έρευνα περιλαμβάνεται η εκτέλεση διαφόρων 
ερευνητικών εργασιών όπιος ορύγματα, φρέατα, στοές, γεωτρή¬ 
σεις. γεωφυσικές όιασκοπήσεις. υδρογεωλογικές ερευνητικές έργα 
σίες κ.λπ. 

ό. Στάδια παρακολουθήσεως και (τυχόν) αναθεωρήσεως κατά τη 
υάση της κατασκευής 

Η Σκοπός του είναι η απογραφή και αποτύπωση όλων των γεω¬ 
λογικών στοιχείων που έρχονται στο φιος κατά την κατασκευή 
και η αναπροσαρμογή πιθανώς, της μελέτης με βάση τα πραγμα¬ 
τικά στοιχεία. 

ε. Τεχνική έκθεση 

Παρέχει όλες τις πληροφορίες που συγκεντρώθηκαν, τις αξιο¬ 
λογεί και επισημαίνει τα προβλήματα που εντοπίσθηκαν. Απαραί¬ 
τητη είναι η τεκμηρίωση των ανωτέρω στοιχείων. Συνοδεύεται 
από τους χάρτες, γεωλογικές τομές και εργαστηριακά αποτελέ¬ 
σματα. 

2. Εργασίες υπαίθρου 

Οι εργασίες αυτές περιλαμβάνουν: 
α. Γεωλογική γεοιτεχνική χαρτογράφηση. 

Κατ' αυτή γίνεται: 

Φωτοερμηνεία, σύνταξη γειυλογικού-γεωτεχνικού χάρτη, σύν¬ 
ταξη γεωλογικών τομών, συγκέντρωση τεκτονικών στοιχείων, 
λήψη δειγμάτων για εργαστηριακές δοκιμές και λήψη φωτο¬ 
γραφιών. 

β. Τοποθέτηση γεωτρήσεων και άλλοιν ερευνητικών έργιον, επί 
βλέψη επί τόπου και αξιολόγηση τοιν στοιχείοιν που θα λη 
φθούν από αυτά. 

γ. Χαράξη. σε συνεργασία με γεωφυσικό, τοιν προφίλ για τις 
γεωφυσικές όιασκοπήσεις. 
δ. Συγκέντρωση υόρογεοιλογικών στοιχείων. 

3. Εργασίες γραφείου και εργαστηρίου 

Σ' αυτές περιλαμβάνονται: 

ιι. Πετρογραφική έρευνα (Μικροσκοπικές εξετάσεις, ακτινοδια- 
γράμματα, διαφορικές θερμικές αναλύσεις, αναλύσεις με ηλεκ¬ 
τρονικό μικροσκόπιο και μικροαναλυτή). 
β. Παλαιοντολογικές εξετάσεις Στρωματογραφική διάρθροιση. 
γ. Σύνταξη τεκτονικών διαγραμμάτων. 

δ. Σύνθεση υπαιθρίων και εργαστηριακών δεδομένων και οριστι 
κή σύνταξη και σχεδίαση των γεωλογικών, γεωτεχνικών χαρ 
τών και τομοιν. 

ε. Σύνθεση των υδρογεωλογικοόν στοιχείων και σύνταξη- 
σχεδίαση των υδρογειυλογικών χαρτών, 
στ. Συγκέντρωση και αξιολόγηση των στοιχείων για τη σεισμικό 
τητα της περιοχής του έργου. 

4. Σύνταξη της μελέτης 

Η μελέτη θα πρέπει να είναι εμπεριστατωμένη και να περιλαμ¬ 
βάνει: 

α. Την ανάλυση των μορφολογικών χαρακτήρων της περιοχής, 
β. Τη γεωλογική δομή τιον σχηματισμών που χαρτογραφήθηκαν 
και τα ιδιαίτερα φυσικά και μηχανικά χαρακτηριστικά αυτών 
(π.χ. βαθμός αποσαθρώσεως, διαρρήξεως κ.λπ.). 
γ. Τις υδρογεωλογικές συνθήκες. 

6. Την τεκτονική ανάλυση (μακρο-και μικροτεκτονική). 
ε. Τη σεισμικότητα της περιοχής, 
στ. Τις τεχνικογεωλογικές συνθήκες, ανάλογα με τις απαιτήσεις 
του έργου. 

ζ. Χαρακτηριστικές φωτογραφίες, σχετικά με τη δομή και τις τε- 
χνικογεωλογικές συνθήκες. 

η. Συμπεράσματα στα παραπάνω στοιχεία, για τις γεωλογικές 
συνθήκες της περιοχής κατασκευής του έργου, προτάσεις αι¬ 
τιολογημένες για την αντιμετώπιση των ποικίλων προβλημά¬ 
των και πρόγραμμα των παραπέρα ερευνών. 

5. Πρόγραμμα γεωτρητικών, γεωφυσικών και γεωτεχνικών εργα¬ 
σιών 

Στο πρόγραμμα αυτό θα καθορίζονται οι γεωτρήσεις, οι γεω¬ 
φυσικές διασκοπήσεις και οι γεωτεχνικές εργασίες που κρίνονται 
αναγκαίες για την ολοκλήρωση της πραγματικής εικόνας των 
υφισταμένων γεωλογικών και γεωτεχνικών συνθηκών. 

Θα προσδιορίζονται οι θέσεις και θα συντάσσονται οι τεχνικές 
προδιαγραφές των προτεινομένων ερευνητικών εργασιών. 

6. Επίβλεψη και αξιολόγηση γεωτρητικών - γεωτεχνικών εργα¬ 
σιών 

Με βάση τα δεδομένα των ερευνητικών γεωτρητικών και γεω¬ 
τεχνικών εργασιών συντάσσονται οι τομές (Ιοβ5) των γεωτρή¬ 
σεων, οι γεωλογικές τομές για την υπεδαφική στρωματογραφική 
διάρθρωση της περιοχής, καθώς και οι γεωλογικές τομές των 
ερευνητικών στοών, φρεάτων, ορυγμάτων, που θα προκόψουν 
από τη λεπτομερή χαρτογράφησή τους. 

Στους βραχώδεις σχηματισμούς γίνεται συμπληρωματικά στα¬ 
τιστική ανάλυση αυτών κατά Κ.ρ.Ο. από τους πυρήνες των γεω¬ 
τρήσεων, δίδεται ο βαθμός πυρηνοληψίας και αποσαθρώσεως και 
μελετάται η υδροπερατότητα όλων των διατρηθέντων σχηματι¬ 
σμών από στοιχεία δοκιμών εισπιέσεων ή αντλήσεων. 

Β. ΕΙΔΙΚΟ ΜΕΡΟΣ 

1. Έργα Οδοποιίας 
1.1. Χάραξη 

Η γεωλογική έρευνα αποσκοπεί στη διερεύνηση των γεωλογι¬ 
κών, γεωμορφολογικών και γεωτεχνικών συνθηκών που επικρα¬ 
τούν στην ευρύτερη περιοχή του έργου. Η γνώση της γεωλογικής 
συστάσεως και δομής των σχηματισμών, η εκτίμηση της μηχανι¬ 
κής συμπεριφοράς τους και ο εντοπισμός των προβλημάτων που 
πιθανόν να προκόψουν, βοηθούν αποτελεσματικά στην καλύτερη 
επιλογή που θα εξυπηρετεί απαιτήσεις τεχνικοοικονομικές και 
ασφαλείας. 

Στα πλαίσια της γεωλογικής μελέτης κατά μήκος της χαρά- 
ξεως περιλαμβάνονται: 

α. Εργασίες υπαίθρου 

(1) Μακροσκοπική εξέταση των γεωλογικών μονάδων (όρια, τύ¬ 
πος πετρώματος, στρωματογραφική θέση, συνεκτικότητα, βαθ¬ 
μός αποσαθρώσεως, εξαλλοίωση, τεκτονική δομή, διάρρηξη, 
κερματισμός). 

2) Γειομορφολογική ανάλυση της ευρύτερης περιοχής και λεπτο¬ 
μερής περιγραφή των μορφολογικών στοιχείων στη ζώνη διε- 
λεύσεως της χαράξεως (διάβρωση, ανάγλυφο, κλίσεις πρα¬ 
νών). 

3) Εξέταση της υδρογεωλογικής συμπεριφοράς των διαφόρων 
σχηματισμών και της διακυμάνσεως της στάθμης των υπο- 
γείιον νερών, ιδιαίτερα όταν βρίσκεται κοντά στην επιφάνεια 
του εδάφους, καθώς και των προβλημάτων που μπορεί να 

ανακύψουν με τη διάνοιξη ορυγμάτων και κατασκευή επιχω¬ 
μάτων και μικτών διατομών. 

(4) Παρατηρήσεις που αφορούν τη συμπεριφορά έναντι των σει¬ 
σμών (κατολισθήσεις, αποσπάσεις βράχων, ενεργοποίηση ρηγ¬ 
μάτων κ.ά.). 


(5) Φωτογραφίες χαρακτηριστικές της γεωλογικής δομής και μορ 
φολογίας της ζώνης. 

(6) Εντοπισμός καταλλήλων θέσεων για τη λήψη αδρανών υλι 
κών τα οποία είναι απαραίτητα για τα χωματουργικά, την 
οδοστρωσία και τα τεχνικά έργα. 

β. Εργασίες Γραφείου 

(1) Εργαστηριακοί προσδιορισμοί που τυχόν θα απαιτηθούν, ό¬ 
πως πετρολογική μελέτη (μικροσκοπική, ακτινογραφήματα, 
θερμοαναλύσεις), παλαιοντολογική εξέταση λεπτών τομών, 
φωτογεωλογική ερμηνεία και σύνταξη τεκτονικών διαγραμμά¬ 
των. 

(2) Συγκέντρωση στοιχείων για τη σεισμική ιστορία της περιο¬ 

χής· 

(3) Συγκέντρωση υδρομετεωρολογικών στοιχείων. 

(4) Επεξεργασία των στοιχείων που συγκεντρώθηκαν, αναλύθη¬ 
καν ή και προσδιορίσθηκαν. 

(5) Σύνταξη και υποβολή τεχνικογεωλογικής εκθέσεως. 

Σ’ αυτήν θα πρέπει να περιέχονται οι αναλύσεις και τα συμπε¬ 
ράσματα της παραπάνω έρευνας και προτάσεις για την αναγ¬ 
καιότητα ή μη παραλλαγής της χαράξεως (εν μέρει ή και στο 
σύνολο), την ασφαλή αντιμετώπιση των προβλημάτων με την 
συμπλήρωση ή και κατασκευή νέων τεχνικών έργων, λαμβά- 
νοντας πάντοτε υπόψη ότι οι λύσεις που προτείνονται είναι 
πρακτικά εφαρμόσιμες και οικονομικές. 

Αναλυτικώτερα οι γεωλογικές εργασίες που περιλαμβάνονται 

στα πλαίσια της γεωλογικής μελέτης οδού κατανέμονται ως εξής 

στα δύο επί μέρους στάδια αυτής. 

Α. Στάδιο αναγνωριστικής γεωλογικής μελέτης 

(1) Γεωλογική χαρτογράφηση υπό κλίμακα 1:20.000 ή μεγαλύτε- 
ρη. 

Το εύρος της ζώνης χαρτογραφήσεως δεν πρέπει να είναι ’μυ 
κρότερο των Ι.ΟΟΟμ. Σκόπιμη είναι η χρήση αεροφωτογρα¬ 
φιών, κυρίως για τη συσχέτιση της εξετασθείσης ζώνης με 
την ευρύτερη περιοχή, τον εντοπισμό παλαιών κατολισθή¬ 
σεων και τεκτονικών γραμμών. 

Γενικά στο γεωλογικό χάρτη απεικονίζονται οι γεωλογικοί 
σχηματισμοί, η παράταξη των στρωμάτων, μακροτεκτονικά 
στοιχεία, υδρογεωλογικά στοιχεία (εμφανίσεις πηγών και πα¬ 
ροχή αυτών, διακυμάνσεις στάθμης υπόγειου υδροφόρου ορί¬ 
ζοντα). Επίσης σημειώνονται οι θέσεις κατολισθήσεων, κατα¬ 
πτώσεων βράχων, καθιζήσεων και γενικά οι ευαίσθητες περιο¬ 
χές. 

Στο υπόμνημα του γεωλογικού χάρτη δίδονται λεπτομερή 
στοιχεία για τη λιθολογική σύσταση των πετρωμάτων και 
γεωλογικών σχηματισμών, περιγράφεται ο βαθμός αποσαθρώ¬ 
σεως και διαρρήξεως τους και γίνεται αναφορά στη σύσταση 
του υλικού πληρώσεως των ρωγμών. 

(2) Αναζήτηση θέσεων για λήψη υλικών κατασκευής. 

(3) Γειολογική μηκοτομή υπό κλίμακα 1:20.000/1:2.000 ή μεγα¬ 
λύτερη. γενικά δε υπό την αυτή προς τον συνταχθέντα γεωλο¬ 
γικό χάρτη κλίμακα. 

Με την τομή αυτή αξιοποιούνται τα στοιχεία που έχουν απο¬ 
τυπωθεί στο γεωλογικό χάρτη και δίδεται η εικόνα της εις βά¬ 
θος γεωλογικής δομής κατά μήκος της χαράξεως. 

(4) Εγκάρσιες γεωλογικές τομές (σκαριφήματα) σε διάφορες θέ¬ 
σεις της χαράξεως και ιδιαίτερα όπου οι συνθήκες είναι προ¬ 
βληματικές. 

(5) Τεχνικογεωλογική έκθεση. Σ’ αυτήν αναφέρονται οι επί μέ¬ 
ρους αναλύσεις (γεωλογικές, τεκτονικές, γεωμορφολογικές, 
υδρογεωλογικές, σεισμικότητας, γεωτεχνικές) και τα συμπερά¬ 
σματα για την καταλληλότητα των σχηματισμών διελεύσεως 
της χαράξεως. Αξιολογούνται οι εντοπισθείσες περιοχές για 
απόληψη υλικών κατασκευής και προτείνονται έρευνες για 
'την επιβεβαίωση της καταλληλότητας και της ποσότητάς 
τους. Γίνεται επίσης αναφορά στη σκοπιμότητα ή μη εκτελέ- 
σεως του επομένου σταδίου της γεωλογικής μελέτης και προ¬ 
γραμματίζονται οι λεπτομερέστερες γεωλογικές έρευνες σε 



330 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟΝ) 


ευαίσθητες περιοχές, καθώς και οι γεωτεχνικές επί τόπου ερ¬ 
γασίες και οι πιθανές απαιτούμενες γεωφυσικές διασκοπήσεις. 

Β. Οριστική Γεωλογική Μελέτη 

Το στάδιο αυτό πραγματοποιείται όταν οι γεωλογικές και γεω- 
μορφολογικές συνθήκες υπαγορεύουν τη λεπτομερή απεικόνιση 
των γεωλογικών στοιχείων σε ορισμένα τμήματα της οδού (π.χ. 
θέσεις κατολισθήσεων, κατακρημνίσεων, βαθειών ορυγμάτων, 
υψηλών επιχωμάτων κ.λπ.). Ο τρόπος και η έκταση των ερευνών 
στο στάδιο αυτό (μήκος και εύρος των τμημάτων, κλίμακα κ.λπ.) 
καθορίζονται από το προηγούμενο στάδιο το οποίο θεωρείται βα¬ 
σικό και απαραίτητο για την οριστική μελέτη. 

Η οριστική γεωλογική μελέτη πρέπει να περιλαμβάνει: 

(1) Γεωλογική χαρτογράφηση υπό κλίμακα 1:5000 ή μεγαλύτερη, 
ήϊε την επιβαλλόμενη από την κλίμακα ακρίβεια. 

(2) Γεωλογική μηκοτομή υπό την αυτή προς τον χάρτη κλίμακα 
ή μεγαλύτερη. 

(3) Εγκάρσιες γεωλογικές τομές σε επιλεγέίσες θέσεις της ζώνης 
που θα χαρτογραφηθεί. 

(4) Σύνταξη τεκτονικών διαγραμμάτων κατά δοίΐΓπίάΙ ή δείάβΐ 
στους βραχώδεις σχηματισμούς. 

(5) Σύνταξη τεχνικογεωλογικής εκθέσεως, που θα περιλαμβάνει 
τα ακόλουθα στοιχεία: 

— Γενική μορφολογία της περιοχής χαράξεως. 

— Γενική στρωματογραφική διάρθρωση αυτής. 

— Περιγραφή των λιθολογικών σχηματισμών, από τους οποίους 
θα διέλθει η οδός, εξέταση της συμπεριφοράς αυτών κατά την 
εξόρυξη και της προβλεπόμενης ευστάθειας των πρανών μετά 
τις εκσκαφές κ.λπ. 

— Περιγραφή της" τυχόν επιδράσεως εξωγενών παραγόντων με 
αποτέλεσμα τη δημιουργία διαβρώσεων ή κατολισθήσεων. 

— Υδρολογικά στοιχεία που επιδρούν δυσμενώς στην οδό. 

— Κλιματολογικά και μετεωρολογικά στοιχεία (όπως ύψος βρο¬ 
χής, διακυμάνσεις θερμοκρασίας, παγετός κ.λπ.) χρήσιμα στην 
εκπόνηση της μελέτης. 

— Διατύπωση προτάσεων που να δικαιολογούν τη δυνατότητα 
διελεύσεως της οδού από τους γεωλογικούς σχηματισμούς της 
επιλεγείσης ζώνης διαβάσεως. 

— Επισήμανση τμημάτων της χαράξεως, στα οποία υπάρχουν ή 
είναι δυνατόν να δημιουργηθούν, λόγω γεωλογικών ή τεκτονι¬ 
κών αιτίων, κατολισθήσεις ή καταπτώσεις, κατά την κατα¬ 
σκευή της οδού και μετέπειτα. 

— Παροχή υποδείξεων για ενδεδειγμένη επιλογή ασφαλέστερης 
οδεύσεως, για την οποία συνηγορούν γεωλογικά κριτήρια. 

— Παροχή δικαιολογημένων προτάσεων για την εκλογή συγκε¬ 
κριμένων πηγών αδρανών υλικών οδοστρωσίας και την κατα¬ 
σκευή τεχνικών έργων. 

— Παροχή κάθε άλλου στοιχείου (όπως π.χ. φωτογραφιών), ώστε 
η υποβαλλόμενη έκθεση της κυρίως γεωλογικής μελέτης να 
καθίσταται κατά το δυνατόν πληρέστερη, να διαμορφώνεται δε 

^ από αυτή ακριβής και σαφής γνώμη για τις υφιστάμενες συν¬ 
θήκες στην προτεινόμενη ζώνη· χαράξεως. 

Στην ανωτέρω έκθεση θα προτείνονται επίσης οι περαιτέρω έ¬ 
ρευνες, εάν είναι αναγκαίες π.χ. γεωφυσικές διασκοπήσεις, 
γεωτρήσεις, ορύγματα, λήψη δειγμάτων για εργαστηριακές δο¬ 
κιμές, εγκατάσταση οργάνων παρακολούθησης (αποκλισιόμε- 
τρα, πιεζόμετρα, κ.λπ.). 

1.2. Οδικές σήραγγες 

Η γεωλογική μελέτη, αποσκοπεί στη συγκέντρωση και αξιο¬ 
λόγηση όλων των γεωλογικών στοιχείων που συνθέτουν την ει¬ 
κόνα της περιοχής και την επισήμανση των ποικίλων προβλημά¬ 
των που θα αντιμετωπισθούν κατά τη διάνοιξη της σήραγγας. Με 
βάση τά στοιχεία αυτά της επιτόπιας έρευνας καθορίζεται το πρό¬ 
γραμμα των περαιτέρω ερευνητικών εργασιών. 

Οι απαιτούμενες για τή γεωλογική μελέτη μιας σήραγγας ερ¬ 
γασίες είναι οι εξής: 

(1) Γεωλογική χαρτογράφηση της ευρύτερης περιοχής της σή¬ 


ραγγας σε κλίμακα 1:2000 ή μεγαλύτερη. Κατ’ αυτήν αποτυ- 
πώνονται με λεπτομέρεια οι διάφοροι σχηματισμοί και περι- 
γράφονται τα φυσικά και μηχανικά χαρακτηριστικά αυτών με 
βάση τη μακροσκοπική παρατήρηση. Ιδιαίτερη έμφαση δίδε¬ 
ται στο υδρογεωλογικό καθεστώς, τον τεκτονισμό της περιο¬ 
χής και τα συστήματα διαρρήξεως που επικρατούν. Από τις 
μετρήσεις των τεκτονικών στοιχείων συντάσσονται τεκτονο- 
διαγράμματα σ’ όλο το μήκος της σήραγγας, με ιδιαίτερη προ¬ 
σοχή στα τμήματα εισόδου και εξόδου αυτής. 

Η χρήση αεροφωτογραφιών κατάλληλης κλίμακας και η ερ¬ 
μηνεία τους αποτελούν σημαντικό βοήθημα στη γεωλογική 
μελέτη. 

Το εύρος της χαρτογραφήσεως δεν πρέπει να είναι μικρότερο 
των 500μ. εκατέρωθεν του άξονα. 

Η ακρίβεια με την οποία η επιφανειακή γεωλογία προβάλλε¬ 
ται στο βάθος (επίπεδο της σήραγγας) αφήνεται στη κρίση 
του γεωλόγου. Σε ιζηματογενή πετρώματα, υπό την προϋπό¬ 
θεση ότι αυτά δεν είναι ισχυρά διερρηγμένα και έντονα πτυ¬ 
χωμένα, υπάρχει σχετική ακρίβεια, σε εκρηξιγενή όμως και 
μεταμορφωμένα είναι πιο δύσκολο. 

(2) Γεωλογική μηκοτομή, υπό την αυτή όπως και ο χάρτης κλί' 
μακα ή μεγαλύτερη. 

(3) Εγκάρσιες γεωλογικές τομές σε επιλεγείσες θέσεις για τη\ 
απεικόνιση της στρωματολιθολογικής και τεκτονικής δομής, 
στο εύρος της χαρτογραφηθείσης ζώνης και σε βάθος κάτω 
από την ερυθρά. 

(4) Σύνταξη τεκτονικών διαγραμμάτων (δίκτυα κατά δοΐιιτιίόΐ ή 
δείάεΐ). 

(5) Σύνταξη τεχνικογεωλογικής εκθέσεως, που πέρα από τις ανω¬ 
τέρω αναλύσεις και συμπεράσματα επί της εκλογής της θέ- 
σεως του άξονα της σήραγγας και τα αναμενόμενα προβλήμα¬ 
τα, θα περιλαμβάνει το πρόγραμμα των περαιτέρω ερευνών 
της β' φάσεως, δηλαδή γεωλογικές και υδρογεωλογικές έρευ¬ 
νες, γεωφυσικές διασκοπήσεις, γεωτρήσεις, ορύγματα, εργα¬ 
στηριακές και επί τόπου δοκιμές. Επίσης θα αναφέρεται στις 
πιθανές επιπτώσεις σε άλλες γειτονικές κατασκευές, στη μετα¬ 
βολή της δίαιτας των πηγών και γενικά των υπογείων νερών, 
την επισήμανση υλικών για την κατασκευή, στις γενικές κλι¬ 
ματικές συνθήκες κ.λπ. 

Μετά την εκτέλεση των ανωτέρω εργασιών της β' φάσεως 
αξιολογούνται από το γεωλόγο τα αποτελέσματά τους, ώστε να 
γίνει δυνατή η ταξινόμηση της βραχομάζας σύμφωνα με τα πε¬ 
ρισσότερο παραδεκτά διεθνώς συστήματα, πυκνώνουν, αν χρεια¬ 
στεί. οι ερευνητικές εργασίες και ερμηνεύονται σε συνεργασία με 
το γεωφυσικό τα αποτελέσματα της γεωφυσικής έρευνας. 

Στη φάση αυτή μερικά ερωτήματα θα πρέπει να απαντηθούν, 
όπως η σκληρότητα του πετρώματος και η ευκολία διανοίξεως, με 
ή χωρίς εκρηκτικά (εξορυξιμότητα), ποια τμήματα χρειάζονται 
υποστήριξη και τι είδους, εάν αναμένεται νερό, σε ποια ποσότητα 
και σε ποιο τμήμα της σήραγγας, αν θα συναντηθούν φυσικά αέ¬ 
ρια και υψηλές θερμοκρασίες κ.ά. 

Επίσης η συμβολή του γεωλόγου κατά το κατασκευαστικό 
στάδιο είναι ουσιώδης. Τυχόν διαφορές μεταξύ στοιχείων έρευνας 
και πραγματικότητας θα πρέπει να εξηγηθούν και να αναπροσαρ- 
μοσθεί η γεωλογική μελέτη με τη βοήθεια των στοιχείων που έρ¬ 
χονται σε φως. 

Η προσεκτική γεωλογική χαρτογράφηση της σήραγγας είναι 
απαραίτητη, γιατί θα αποτελέσει χρήσιμο στοιχείο, εάν παρουσια- 
σθεί πρόβλημα κατά τη διάρκεια λειτουργίας ή αν άλλη σήραγγα 
κατασκευασθεί στην ίδια περιοχή. Επιπλέον η χαρτογράφηση θα 
είναι χρήσιμη και για τη συσχέτιση των επιφανειακών γεωλογι¬ 
κών συνθηκών καί πιθανών κατασκευαστικών δυσκολιών σε μελ-, 
λοντικές εκσκαφές. 

1.3. Τεχνικά έργα οδοποιίας 

(θεμελίωση γεφυρών, τοίχων αντιστηρίξεως και αναχωμάτων) 

Η γεωλογική μελέτη είναι αναπόσπαστο τμήμα της μελέτης 
θεμελιώσεως των διαφόρων τεχνικών έργων (γέφυρες, ορύγματα, 
αναχώματα) που πρόκειται να κατασκευασθούν, για την ασφαλή 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟΝ) 


331 


διέλευση του δρόμου, ιδιαίτερα δε όταν οι συνθήκες θεμελιώσεως 
και η σοβαρότητα των έργων επιβάλλουν τούτο. 

Η γεωλογική-γεωτεχνική μελέτη έχει σαν αντικείμενο την εξέ¬ 
ταση των γεωλογικών και υδρογεωλογικών συνθηκών που επι¬ 
κρατούν στην ευρύτερη περιοχή του έργου και των ειδικών γεω¬ 
τεχνικών συνθηκών στην άμεση γειτονία αυτού. Επίσης στα πλαί¬ 
σια της μελέτης αυτής περιλαμβάνεται η επεξεργασία και αξιολό¬ 
γηση όλων των στοιχείων που συλλέγονται στο ύπαιθρο και η 
σύνταξη της τεχνικογεωλογικής εκθέσεως, όπου αναφέρονται όλα 
τα στοιχεία σχετικά μ,, τις συνθήκες θεμελιώσεως αυτού και το 
πρόγραμμα περαιτέριο, ενδεχομένως, ερευνών. 

Αναλυτικότερα η μελέτη των τεχνικών έργων περιλαμβάνει: 

(1) Την εκπόνηση γεωλογικού χάρτη με κλίμακα 1:200 ή μεγαλύ¬ 
τερη. Στο χάρτη αυτό αποτυπώνονται τα όρια των γεωλογι¬ 
κών σχηματισμών και πετρωμάτων και δίδονται η στρωματο- 
γραφική διάρθρωσή τους, στοιχεία σχετικά με την τεκτονική 
δομή και τις υδρογεωλογικές συνθήκες, όπως αυτές συνάγον¬ 
ται από τις επιφανειακές παρατηρήσεις. Επίσης σημειώνονται 
οι θέσεις όπου οι ανωτέρω συνθήκες υπαγορεύουν αστάθεια 
(κατολίσθηση, καθίζηση, μειωμένη μηχανική συμπεριφορά 
των σχηματισμών). 

(2) Γεωλογική μηκοτομή, στην αυτή με το χάρτη κλίμακα 1:200 
ή και μεγαλύτερη, στην οποία θα απεικονίζεται η εις βάθος 
γεωλογική δομή. 

(3) Εγκάρσιες γεωλο/ΐκές τομές σε επιλεγείσες θέσεις (όπου πα¬ 
ρουσιάζονται τα περισσό" :ρα προβλήματα) για την απεικόνι¬ 
ση της γεωλογικής δομής στην έκταση της χαρτογραφηθείσης 
ζώνης και στο βάθος που επιτρέπει η μακροσκοπική παρατή¬ 
ρηση. 

(4) Σύνταξη τεκτονικών διαγραμμάτων κατά δοΗιτιίίΙΐ για τη στα¬ 
τιστική ανάλυση των επιφανειών ασυνέχειας των βραχωδών 
σχηματισμών. 

(5) Στατιστική ανάλυση κατά Κ,.(}.0. των γεωτρήσεων που τυχόν 
εκτελέστηκαν στην περιοχή του έργου. 

(6) Σύνταξη τεχνικογεωλογικής εκθέσεως που θα περιλαμβάνει: 

- Ευρεία ανάλυση των γεωλογικών, γεωμορφολογικών, τε¬ 
κτονικών και υδρογεωλογικων στοιχείων της περιοχής. 

- Αξιολόγηση των τεχνικογεωλογικών στοιχείων των γεω¬ 
λογικών μονάδων, όπως συνεκτικότητα, διάρρηξη, βαθμός 
εξαλλοιώσεως και αποσαθρώσεως, διάβρωση, καρστικότη- 
τα και μακροσκοπική εκτίμηση της μηχανικής συμπεριφο¬ 
ράς. 

— Τεκτονικά στοιχεία. 

- Στοιχεία για τη σεισμικότητα της περιοχής. 

- Υόρογεωλογικά δεδομένα, όπως στάθμη υπόγειου υδροφό¬ 
ρου ορίζοντα κ.ά. 

- Χαρακτηριστικές φωτογραφίες. 

- Συμπεράσματα για την εκλογή της θέσεως και του άξονα 
του τεχνικού έργου ή και για πιθανές τροποποιήσεις. 

— Προτάσεις για την εξέλιξη του περαιτέρω ερευνητικού 
προγράμματος, το οποίο ανάλογα με τα προβλήματα θα 
περιλαμβάνει γεωτρήσεις, γεωφυσικές διασκοπήσεις, επί 
τόπου και εργαστηριακές δοκιμές κ.λπ. 

1.4. Κατολισθήσεις 

Η γεωλογική μελετη μιας κατολισθαίνουσας περιοχής συνί- 
σταται στη συνεκτίμηση της γεωλογικής δομής της ευρύτερης πε- 
ριοχής (στρωματογραφική διάρθρωση, τεκτονική εξέλιξη, μορφο- 
λογικές συνθήκες, υόρογεωλογικά καθεστώς) και των αποτελε¬ 
σμάτων από τις ερευνητικές εργασίες (στο ύπαιθρο και εργαστή¬ 
ριο). σχετικά με την κατολισθαίνουσα μάζα. Με τις έρευνες αυτές 
καθορίζονται η 'έκταση και ο τύπος της κινήσεως, τα αίτια και ο 
μηχανισμός αυτής και καθίσταται δυνατή η λήψη των πιο ενδε- 
δειγμένων μέτρων προστασίας και αποκαταστάσεως της κατολι- 
σθαίνουσατ περιοχής. 

Η γειολογική μελέτη μιας κατολισθήσεως περιλαμβάνει: 

(1) Εκπόνηση γεωλογικού χάρτη της περιοχής της κατολισθή- 
σεως σε κλίμακα 1:2000 ή και μεγαλύτερη. Στο χάρτη αυτό 


θα απεικονίζονται τα όρια των σχηματισμών, τα τεκτονικά 
στοιχεία, το σχήμα της επιφάνειας θραύσεως και της περιοχής 
συσσωρεύσεως των υλικών, οι πηγές ως και άλλα υδρογεωλο- 
γικά στοιχεία με βάση τα επιφανειακά δεδομένα, η κατάσταση 
βλαστήσεως, οι θέσεις των ερευνητικών έργων. 

Η χρήση των αεροφωτογραφιών στο στάδιο αυτό, κλίμακας 
1:5000 1:10.000 είναι αποτελεσματική για τη χαρτογράφη¬ 

ση, την κατάρτιση του ερευνητικού προγράμματος, την παρα 
κολούθηση της εξελίξεως κ.λπ. 

(2) Γεωλογικές τομές σε κλίμακα 1:2000/1:200 ή και μεγαλύτερη. 

(3) Τεχνικογεωλογική έκθεση, όπου θα εκτίθενται τα συμπερά¬ 
σματα από τις επί μέρους αναλύσεις, θα περιγράφονται τα αί¬ 
τια. ο μηχανισμός και η αναμενόμενη εξέλιξη της κατολισθη 
τικής κινήσεως." Επίσης καταρτίζεται και προτείνεται λεπτομε¬ 
ρές πρόγραμμα περαιτέρω ερευνών, που μπορεί να περιλαμβά¬ 
νει: εγκατάσταση οργάνων παρακολουθήσεως, γεωτρητικές 
εργασίες, γεωφυσικές διασκοπήσεις, ορύγματα, τάφρους, επί 
τόπου και εργαστηριακές δοκιμές, γεωδαιτικές μετρήσεις. Με 
βάση τα αποτελέσματα των ερευνών και με συνεργασία εμπεί¬ 
ρου Γεωλόγου και Εδαφομηχανικού γίνεται ανάλυση ευστα- 
θείας του πρανούς και προτείνονται τα ενδεικνυόμενα κατά 
περίπτωση μέτρα σταθεροποιήσεως αυτού. Κατά την εκτέλεση 
των έργων σταθεροποιήσεως καθώς επίσης και κατά το στάδιο 
παρακολουθήσεως της καλής λειτουργίας και αποτελεσματικό- 
τητας του έργου απαραίτητη είναι η συμβολή και των δύο 
επιστημόνων. 

1.5. Βοηθητικές εργασίες 
α. Τεκτονικά διαγράμματα 

Στις περισσότερες φορές η μελέτη ενός τεχνικού έργου περι¬ 
λαμβάνει, κατά το στάδιο της γεωλογικής χαρτογραφήσεως, τη 
μέτρηση και αξιολόγηση (στατιστική ανάλυση) των επιφανειών 
ασυνέχειας των πετρωμάτων (όιακ?τάσεις, επίπεδα θραύσεως, σχι- 
στότητα, ρήγματα) καθώς και των αξόνων πτυχώσεως αυτών. Τα 
στοιχεία αυτά είναι ιδιαίτερα χρήσιμα κατά τη θεμελίωση φραγμά¬ 
των και γεφυρών, τη διάνοιξη σηράγγων και ορυγμάτων. Η στα¬ 
τιστική ανάλυση των τεκτονικών μετρήσεων, που δεν πρέπει να 
είναι λιγώτερες από 60 στη κάθε θέση, γίνεται με τη σύνταξη τε¬ 
κτονικών διαγραμμάτων κατά δούιτιίάΐ ή δείάοΐ. 

Τα τεκτονικά διαγράμματα κατά δοδπιίόΐ συνήθως συντάσσον- 
ται στη τελική μορφή τους, όπου εμφανίζονται τα πεδία πυκνότη¬ 
τας. οι μέγιστοι κύκλοι (κύρια και δευτερεύοντα επίπεδα), τα γεω¬ 
μετρικά στοιχεία του έργου (η διεύθυνση του άξονα του τεχνικού 
ή κλίσεις του πρανούς), η κλίση της διατομής κυρίων επιπέδων ή 

κυρίων και δευτερευόντων επιπέδων, κ.ά. Επίσης θα συνοδεύον 
ται από ερευνητικό υπόμνημα και ανάλογα με τη φύση του έργου 
θα επισημαίνονται οι περιπτώσεις που δημιουργούν δυσμενείς 
συνθήκες από τον συνδυασμό των επιφανειών ασυνέχειας του πε¬ 
τρώματος, καθώς και ο τύπος της ενδεχόμενης αστοχίας. 

β. Στατιστική ανάλυση κατά Κ.ζλ.ΰ. (Κοο/ζ ζ)ιια/ίίγ ΰε$ί^ηαίίοη) 

Σε συνδυασμό με τις άλλες έρευνες για τον προσδιορισμό της 
φυσικής καταστάσεως των βραχωδών σχηματισμών εκτελείται και 
ανάλυση κατά Κ.ζί.Ι).. με τον υπολογισμό του αντίστοιχου δείκτη 
από πυρήνες γεωτρήσεων. Ο δείκτης αυτός υπολογίζεται ανά μέ¬ 
τρο μήκους της γεωτρήσεως ή κατά εξαγωγή και αντιστοιχεί στο 
ποσοστό επί τοις % των πυρήνων που έχουν μήκος μεγαλύτερο 
των 10 εκ. 

'/■ Γεωλογικές τομές ερευνητικών φρεάτων - ορυγμάτων 

Μετά τη διάνοιξη των ερευνητικών φρεάτων και ορυγμάτων 
είναι απαραίτητη η σύνταξη τουλάχιστον στις πλέον χαρακτηρι¬ 
στικές από γεωλογικής δομής θέσεις, λεπτομερών γεωλογικών το 
μών υπό κλίμακα 1:100 ή μεγαλύτερη. 

Στις τομές αυτές περιλαμβάνονται: Για τους βραχώδεις σχη¬ 
ματισμούς ?,επτομερής χαρτογράφηση τω .< στρώσεων που συμμε 
τέχουν (είδος πετρώματος, πάχος, συνεκτικότητα, αποσάθρωση, 
εξαλλοίωση), καταγραφή των τεκτονικών στοιχείων (διεύθυνση 

ΚΊ, 1 κλίση το>ν στρωμάτιον και πτυχώσεων, βαθμός διαρρήζεως 
και καταπονήσεως του πετρώματος, σύνταξη τεκτονικών διαγραμ 
μάτων). υδρογεοιλογικά στοιχεία, λήψη χαρακτηριστικών ιρωτο 
ν ραφκί>ν και ερμηνευτικό υπόμνημα. Για τους μαλακούς σχηματι¬ 
σμούς γίνεται επί πλέον πετρολογική ταξινόμηση και εμπειρικός 
χαρακτηρισμός της συνεκτικότητας τους. 

ό. Γβιολογικές τομές γεωτρήσεων 

Η μελέτη των πυρήνων, των προγραμματισμένων από το 
I εωλόγο ερευνητικών γεωτρήσεων, η επεξεργασία των δοκιμών 
υδατοπερατότητας, η επεξεργασία τοιν παρατηρήσεοιν κατά τη 
διάτρηση (με τη βοήθεια του ημερολογίου της γεωτρήσεως), οδη 
γεί στη σύνταξη της τομής (Ιομμίη;;) της γεωτρήσεως. Σ’ αυτήν 
πρέπει να περιλαμβάνονται οι εξής πληροφορίες σε αντίστοιχες 
στήλες, σε συνάρτηση πάντα με το βάθος: 

λεπτομερής λιθολογική πετρολογική περιγραφή 
βαθμός διαρρήξεως (Κ.().0.) για τα βραχώδη τμήματα 
βαθμός αποσαθρώσεως 

τεκτονικά στοιχεία (κλίση, σχιστότητα, επιφάνειες ολισθήσειος. 
αναστροφές, πτυχώσεις κ.ά.) 
ποσοστό πυρηνοληψίας 

συμπεριφορά νερού λειτουργίας του γεωτρύπανού (ποσοστό 
απωλειών) 

- διακύμανση στάθμης νερού 

- διαγράμματα υδροπερατότητας 

ταχύτητα διατρήσεως, είδος δειγματολήπτη και κοπτικού, διά¬ 
μετρος οπής 

- προστατευτικές σωληνώσεις 

θέσεις λήψεως δειγμάτων για εργαστηριακή έρευνα 
μετρήσεις πρότυπης δοκιμής διεισδύσεως ή άλλων δοκιμών 
που πιθανώς έχουν γίνει. 

ι.'. Παλαιοντολογικές εξετάσεις 

Η γεωλογική χαρτογράφηση πολλές φορές και ιδιαίτερα όπου 
η δομή της περιοχής είναι πο?α)πλοκη και η φύση του έργου το 
απαιτεί, χρειάζεται τη βοήθεια της παλαιοντολογίας. Έτσι είναι 
δυνατόν να προσδιορισθεί επακριβώς η στρωματογραφική διάρ¬ 
θρωση των διαφόρων γεωλογικών οριζόντων και να επιλυθούν 
βασικά προβλήματα που έχουν σχέση με την κατασκευή του έρ¬ 
γου και της ευρύτερης περιοχής που θα επηρεασθεί από αυτό. 

Η παλαιοντολογική εξέταση των βραχωδών σχηματισμών συ- 
νίσταται στον προσδιορισμό χαρακτηριστικών μικροαπολιθοιμά- 
των. που μελετώνται σε λεπτές τομές του δείγματος, ή και στον 
προσδιορισμό χαρακτηριστικών μικροαπολιθωμάτων. Σε μαλα 
κούς σχηματισμούς εκτός από τη μελέτη τυχόν μακροαπολιθωμά 
των που περικλείονται μέσα σ’ αυτούς, μπορεί να αναζητηθούν να 
απομονωθούν και να μελετηθούν μικροαπολιθώματα δια της μεθό¬ 
δου του πλυσίματος. 

στ. Πετρογραφικές εξετάσεις 

Κατά τα διάφορα στάδια της μελνέτης των τεχνικών έργων εί 
ναι δυνατόν να απαιτηθούν πετρογραφικοί-ορυκτολογικοί 
προσδιορισμοί. Κατά τη γειολογική χαρτογράφηση π.χ. μερικές 
φορές είναι δυνατόν να ζητηθεί η εξέταση δειγμάτων πετρωμάτων 
και εδαφών για τον προσδιορισμό: της ορυκτολογικής συστάσεως 
και ταξινομήσεως αυτών, του βαθμού αποσαθρώσεως και εξαλ 
λοιώσεως. της φύσης του συγκολλητικού υλικού μεταξύ τοιν κόκ¬ 
κων. του είδους των αργιλικών ορυκτών (π.χ. η παρουσία μοντ 

μοριλλονίτου στα αργιλικά εδάφη υποδηλώνει συνθήκες διογκώ- 
σεως αυτών με τη διαβροχή. όπως επίσης η παρουσία αργιλικών. 
Οειϊκών και θειούχων ορυκτών, οπαλίου, χαλκιδονίου, τριδυμίτη, 
κ.ά., καθιστούν ένα πέτρωμα ακατάλληλο για παρασκευή αδρα¬ 
νών υλικών). 

Οι συνηθέστερες μέθοδοι που εφαρμόζονται στη μελέτη ορυ¬ 
κτών και πετρωμάτων είναι οι ακόλουθες: 

(1) Μικροσκοπία λεπτοιν τομών. 

Πρόκειται περί απλών μεθόδων προσαρμοσμένων κυρίως στον 
προσδιορισμό οπτικών ιδιοτήτων των κρυστάλλων των ορυκτών. 
Η μικροσκοπία των λεπτών τομών είναι η σπουδαιότερη των 


πετρογραφικών μεθόδων και αποτελεί αναγκαία συνήθως προϋπό 
θέση της γειολογικής μελέτης. Κατ’ αυτήν μελετώνται η σύσταση 
και ο ιστός του πετρώματος, το μέγεθος των κόκκων, η ύπαρξη 
μικρορωγμών και το είδος των υλικών πληρώσεως αυτών, ο βαθ¬ 
μός αποσαθρώσεως και εξαλλοιώσεως κ.λπ. 

(2) Περίθλαση δι' ακτινών X. 

(3) Λιαφορική θερμική ανάλυση. 

2. Εργα σιδηροδρομικών γραμμών 

Τα έργα αυτά έχουν πάρα πολλά κοινά στοιχεία με τα έργα 
οδοποιίας σχετικά με την επιλογή της χαράξεως και την κατα¬ 
σκευή συναφών έργων, αλλά επίσης και απαιτήσεις πρόσθετες, οι 
οποίες είναι: 

0) Ευστάθεια: Πιθανή κατολίσθηση ή καθίζηση και γενικά 
οποιοσδήποτε μορφής εδαφική κίνηση, έχει συνήθως πολύ πιο 
σοβαρές συνέπειες απ’ ότι στην οδοποιία. Επομένως απαιτεί¬ 
ται πρόβλεψη με μεγάλη βεβαιότητα, από το στάδιο της επι¬ 
λογής της χαράξεως. για εδαφικές κινήσεις που είναι δυνατόν 
να λάβουν χώρα από φυσικές διεργασίες ή να προκληθούν εξ 
αιτίας της κατασκευής του έργου (μεταβολή των φυσικών 
συνθηκών) και της χρησιμοποιήσεώς του (εναλλασόμενα φορ¬ 
τία. κραδασμοί). Ετσι, ανάλογα με την περίπτωση, πρέπει να 
αντιμετωπισθεί είτε παραλλαγή της χαράξεως. είτε κατασκευή 
έργιον βελτιώσεως των εδαφικών συνθηκών που να εξασφαλί¬ 
ζουν πλήρη σταθερότητα. 

(2) Πλήρης εξασφάλιση έναντι καταπτώσεων βράχων. Αν αυτό 
δεν μπορεί να εξασφαλισθεί πρέπει να γίνουν έργα προστατευ 
τικά. 

(3) Ιδιαίτερη προσοχή στις θεμελιώσεις και στα αναχώματα, δεδο¬ 
μένου ότι υπόκεινται σε σοβαρότερες καταπονήσεις έναντι της 
οδοποιίας, χωρίς να επιτρέπονται παραμορφώσεις. 

(4) Ιδιαίτερη φροντίδα προς εντοπισμό τοιν κατάλληλοιν πετρω¬ 
μάτων για την παρασκευή τοιν σκύρων, τα οποία να είναι αν¬ 
θεκτικά στη φθορά εκ τριβής και στην αποσάθρωση, να είναι 
γωνιώδη και να εξασφαλίζουν την αποστράγγιση (να μην πα¬ 
ρουσιάζουν τάση τσιμεντοποιήσεώς τους). Οι απαιτήσεις αυ¬ 
τές αποκλείουν πολλά πετρώματα (ευδιάλυτα, σχιστώδη. φυλ¬ 
λώδη. ινώδη, μαλακά κ.ά.) και επιβάλλουν αναζήτηση πετροι- 
μάτων συμπαγών, σκληρών, χοιρίς πορώδες, μη επηρεαζόμενα 
από τις επιδράσεις του πάγου, όπιος π.χ. τα μικροκοκκώδη 
και μικρολιθικά εκρηξιγενή πετρώματα (μικρογρανίτες. βα¬ 
σάλτες κ.ά.). 

Οι πάρα πάνω τρεις πρώτες απαιτήσεις επιβάλλουν τη μέγι- 
στη προσοχή κατά την εκπόνηση της γεωλογικής μελέτης σε ότι 
έχει σχέση με κινήσεις εδαφικών μαζών. 

3. Αεροδρόμια 

Τα αεροδρόμια περιλαμβάνουν πίστες και διάφορες άλλες κα¬ 
τασκευές, όπως πύργους, υπόστεγα κ.ά., που απαιτούν εδάφη θε 
μελιώσεως μεγάλης φέρουσας ικανότητας. 

Η κατασκευή μιας πίστας, έργο αρκετά όμοιο με ένα δρόμο, 
απαιτεί οριζοντιότητα μιας μεγάλης εκτάσεως κι αυτό συνήθως 
δημιουργεί ανάγκες για εκτεταμένα χωματουργικά έργα (ισοπεδώ¬ 
σεις λόφων, επιχωματώσεις). 

Η οριζοντιότητα επίσης δημιουργεί πολύ συχνά δυσκολίες 
σχετικά με την αποστράγγιση. 

Σύμφωνα με τα παραπάνω η γεωλογική μελέτη πρέπει να εξε¬ 
τάζει με μεγάλη φροντίδα ότι αφορά τις μηχανικές ιδιότητες των 
υλικών των οποίιον θα γίνει εκσκαφή και εκείνων που θα χρησι¬ 
μοποιηθούν για επιχωματώσεις, καθώς και των θέσεων θεμελιώ- 
σεως. 

Μεγάλη προσοχή πρέπει να δοθεί στους διάφορους γεωλογι¬ 
κούς σχηματισμούς που μπορούν να υποστούν διαφορικές καθι 
ζήσεις. 

Ακόμη πρέπει να διερευνηθεί συστηματικά η δίαιτα των υπό¬ 
γειων και επιφανειακών νερών. 

Μεταξύ των διαφόρων αιτίων που μπορεί να οδηγήσουν στο 
να κατακλυσθεί μια οριζόντια περιοχή, όπως των αεροδρομίων. 

είναι η υδατοστεγανότητα των επιφανειακών στρωμάτων, η οποία 
έχει σαν συνέπεια τα νερά από τις βροχοπτώσεις να λιμνάσουν. 

Η ίδια κατάσταση, μπορεί να δημιουργηθεί από την τήξη ενός πε 
ριοδικά παγωμένου εδάφους. 

Επειδή η υδραυλική κλίση σε τέτοιες περιοχές είναι πάρα πο¬ 
λύ μικρή, για να διευκολυνθεί η ταχύτητα ροής, πρέπει να κατα¬ 
σκευάζονται αποστραγγιστικά έργα τα οποία να προωθούνται σε 
βάθος και να είναι ανοικτά προς την επιφάνεια. Σε περίπτωση 
που το επιφανειακό στρώμα είναι υδροστεγανό και επίκειται ενός 
υδροπερατού το οποίο είναι σε μικρό βάθος, τότε η αποστράγγιση 
μπορεί να γίνει με αβαθή πηγάδια, δια μέσου των οποίων τα νερά 
θα οδηγούνται στο υπόγειο υδροπερατό στρώμα. 

Η διακύμανση της στάθμης των υπόγειων νερών πρέπει να 
μελετηθεί με μακροχρόνιες παρατηρήσεις, για να γίνει γνοιστό αν 
σε κάποια περίοδο θα ανέβει αρκετά ψηλά, έτσι ώστε να μεταβλη 
θούν οι συνθήκες στη ζώνη θεμελιώσεως, πράγμα που θα έχει σαν 
συνέπεια την ελάττιοση της φέρουσας ικανότητας. Ακόμη σε περί 
πτώσεις που η θεμελίιοση μιας πίστας γίνεται αρκετά βαθειά (για 
υπερηχητικά αεροπλάνα προβλέπονται πίστες πάχους αρκετών 
μέτριον), τα υπόγεια νερά μπορεί να βρεθούν τοπικά υπό πίεση. 

Από τα πάρα πάνω φαίνεται η μεγάλη σημασία της υδρογειο- 
λογικής έρευνας για τις μελέτες των αεροδρομίων. 

4. Θαλάσσια Έργα 

(Λιμενικά έργα, έργα προστασίας ακτών, εξέδρες κ.ά.) 

Οι ιδιαιτερότητες που παρουσιάζει η μελέτη της γεωλογίας 
της ζώνης θεμελιώσεως των διαφόρων θαλασσίων έργων, έγκειται 
στο γεγονός ότι δεν μπορούν να γίνουν απ’ ευθείας οπτικές παρα¬ 
τηρήσεις. παρά μόνο από ειδικούς στην υποθαλάσσια γεωλογία, 
οι οποίοι μπορούν να εργαστούν στον πυθμένα με σκάφανδρα. 

Στη γεωλογική μελέτη πρέπει να δοθεί ιδιαίτερη προσοχή 
στην έρευνα των γεωλογικών φαινομένων που βρίσκονται σε εξέ¬ 
λιξη. δηλαόή τη διάβρωση, τη μεταφορά και την ιζηματογένεση. 
Ακόμη στις υποθαλάσσιες κατολισθήσεις που είναι πολύ συχνές. 

Στη μελέτη για την ευστάθεια των υποθαλάσσιων κλιτύων θα 
πρέπει να λαμβάνεται ιδιαίτερα υπόψη ότι οι συνθήκες είναι πολύ 
πιο δυσμενείς απ’ ότι στη ξηρά, επειδή υπάρχει συνεχής διάβρω¬ 
ση στη βάση των κλιτύων, συνεχής δράση των κυμάτων και μό¬ 
νιμος κορεσμός. 

Η γεωλογική μελέτη μιας περιοχής εκτελείται κατά τις κλασ¬ 
σικές γεωλογικές μεθόδους. Όμως η αναπαράσταση της υποθα¬ 
λάσσιας γεωλογικής δομής που θα προκόψει από την ερμηνεία 
των γεωλογικών δεδομένων γειτονικών περιοχών, θα ενέχει, ανά¬ 
λογά με την περίπτωση, περισσότερες ή λιγώτερες αβεβαιότητες. 
Λαμβανομένων υπόψη τοιν αβεβαιοτήτων αυτών προγραμματί¬ 
ζονται ανάλογα οι γειοτρητικές και γεωφυσικές έρευνες. 

Με προσοχή πρέπει να γίνει η μελέτη των συνθηκών της σύγ¬ 
χρονης ιζηματογενέσεως, αφού διερευνηθούν τα διάφορα θαλάσ¬ 
σια ρεύματα, οι δυνατότητες που έχουν για τη μετακίνηση των 
ιζημάτων, η τροφοδοσία του θαλασσίου πυθμένα από υλικά 
προερχόμενα από τη διάβρωση της ξηράς κ.λπ. Έτσι θα ληφθούν 
τα κατάλληλα μέτρα για την αποφυγή της προσχώσεως του πυθ¬ 
μένα των λιμανιών ή θα οδηγηθεί η ιζηματογένεση κατά βούλη¬ 
ση, έτσι ώστε να μπορούν π.χ. να δημιουργηθούν αμμώδεις παρα¬ 
λίες κ.λπ. 

Ιδιαίτερη μέριμνα πρέπει να ληφθεί για την αναζήτηση των 
υλικών κατασκευής. Για τη λιθόριπη κατασκευή στις προκυμαίες 
θα πρέπει να αναζητηθούν πετρώματα με κατά το δυνατόν μεγα¬ 
λύτερο ειδικό και φαινόμενο βάρος, μικρότερο συντελεστή φθο¬ 
ράς εκ τριβής και κρούσεως και γενικά υψηλή αντοχή στην απο¬ 
σάθρωση. 

Πολύ μεγάλη προσοχή πρέπει να δίδεται-στον προσδιορισμό 
των χαρακτηριστικών και του πάχους των λεπτόκοκκων θαλάσ¬ 
σιων ιζημάτιυν, όπιος είναι η θαλάσσια ιλύς. Επειδή η αντοχή 
τους σε θλίψη είναι πάρα πολύ μικρή, όταν γίνει θεμελίωση βα¬ 
ριάς κατασκευής πάνω σ’ αυτή, πραγματοποιείται πλευρική δια¬ 
φυγή της ιλύος με συνέπεια το έργο να υφίσταται πολύ μεγάλες 
καθιζήσεις και ο πυθμένας της θάλασσας στην περίμετρο του έρ¬ 
γου να ανυψώνεται. 

Στην περίπτωση των υποθαλάσσιων τάφρων για τοποθέτηση 


αγω'Ίον, η γεωλογική μελέτη γίνεται σε δύο φάσεις. Στην πρώτη 
περιλαμβάνεται η μελέτη της ευρύτερης περιοχής για τον 
προσδιορισμό και την επιλογή της καταλληλότερης χαράξεως για 
τη διάνοιξη της τάφρου. Στη δεύτερη φάση εκτελείται η λεπτομε¬ 
ρής γεωλογική μελέτη κατά μήκος της χαράξεως που καθορίστη¬ 
κε και προγραμματίζεται, επιβλέπεται και αξιολογείται η γεωτρη- 
τική και γεωφυσική έρευνα. 

5. Φράγματα 

Τα φράγματα, περισσότερο από τα άλλα τεχνικά έργα, εξαρ- 
τώνται από τις περιβαλλοντολογίας συνθήκες και ιδιαίτερα από 
τη γεωλογία της περιοχής, η λεπτομερέστατη μελέτη της οποίας 
είναι τελείως απαραίτητη. Η σωστή κατασκευή, λειτουργία και 
διατήρηση των έργων που συνδέονται με ένα φράγμα είναι ου¬ 
σιώδη καθότι πιθανή αστοχία των μπορεί να προκαλέσει ανυπο- 
λόγιστες υλικές ζημιές και εκατοντάδες θυμάτων. 

Γενικά μια περιοχή κατασκευής ενός φράγματος θα πρέπει να 
ικανοποιεί τις ακόλουθες απαιτήσεις: 

— Τα πετρώματα να είναι συνεκτικά και ομοιογενή για να αντιμε- 
τωπισθούν οι στατικές και δυναμικές φορτίσεις περιλαμβανο- 
μένων και των σεισμών. 

— Η σεισμικότητα της ευρύτερης περιοχής να είναι πλήρως διε- 
ρευνημένη. 

Τα πρανή της λεκάνης κατακλύσεως και της περιοχής θεμε¬ 
λιώσεως να είναι ευσταθή κατά την πλήρωση του ταμιευτήρα 
καθώς και όταν λαμβάνουν χώρα σημαντικές διακυμάνσεις της 
στάθμης του. 

— Η θεμελίιοση να είναι ασφαλής, όσον αφορά την ολίσθηση, και 
ιδιαίτερα στην περίπτωση φραγμάτων βαρύτητας. 

— Τα πετρώματα θεμελιώσεως σκόπιμο είναι να παρουσιάζουν 
σχετική ομοιομορφία, για να αποφευχθούν μεταβολές στην τι¬ 
μή του μέτρου ελαστικότητας. 

— Η ζώνη θεμελιώσεως και η λεκάνη κατακλύσεως να είναι υδα¬ 
τοστεγείς. 

— Τα πετρώματα πρέπει να είναι ανθεκτικά στη διάλυση, στη διά¬ 
βρωση και την καταστροφή της δομής λόγω περιοδικής 
υγράνσεως-ξηράνσεως, δημιουργίας πάγου και τήξεως αυτού. 
Οι βραχώδεις και εδαφικοί σχηματισμοί που καλύπτουν τη λε¬ 
κάνη απορροής να είναι ανθεκτικοί στη διάβρωση, ώστε να μη 
συμβάλλουν στην ταχεία πρόσχωση του ταμιευτήρα, εξασφα- 
λίζοντας έτσι μεγάλη διάρκεια ζωής στο έργο. 

— Οι γεωλογικές και τοπογραφικές συνθήκες να επιτρέπουν την 
πλεονεκτική τοποθέτηση του υπερχειλιστού και σήραγγας εκ¬ 
τροπής. 

Η θέση των υ?ακών κατασκευής θα πρέπει να είναι σε μικρή 
απόσταση από το έργο. 

Να είναι γνωστές οι υδρογεωλογικές επιπτώσεις στην περιοχή 
κατάντη του φράγματος, καθώς και στις υπόλοιπες γειτονικές 
περιοχές (πτώση της στάθμης των υπογείων νερών στο κατάν¬ 
τη και ανύψωση στην περιβάλλουσα τη λεκάνη κατακλύσεως 
περιοχή). 

Η τελική επιλογή της περιοχής του φράγματος θα βασίζεται 
στη συγκριτική ανάλυση όλων των ανωτέρω στοιχείων, λαμβά- 
νοντας σαν κριτήρια συγκρίσεως το κόστος, την ασφάλεια και τη 
διάρκεια ζωής του έργου. 

Η γεωλογική μελέτη μιας περιοχής κατασκευής φράγματος, 
που πρέπει να περιλαμβάνει αναλυτικά τις ανωτέρω παραμέτρους, 
δύναται να διαιρεθεί σε τέσσερις φάσεις, με τις επί μέρους για κά¬ 
θε φάση εργασίες ως εξής: 

5.1. Αναγνωριστική γεωλογική μελέτη (α' φάση μελέτης) 

Στο πλαίσιο της μελέτης αυτής περιλαμβάνονται: 

(1) Συγκέντρωση όλων των διαθεσίμων πληροφοριών για την 
υπό εξέταση περιοχή. (Στοιχεία γεωλογικά, υδρογεωλογικά, 
γεωτεχνικά, σεισμΟλογικά, μεταλλευτικά κ.λπ.). 

(2) Γεωλογική χαρτογράφηση της ευρύτερης ζώνης (Λεκάνη 
απορροής, λεκάνη κατακλύσεως και θέση φράγματος) σε κλί¬ 
μακα 1:50.000 - 1:25.000. Κατ' αυτήν θα επισημανθούν τα 
διάφορα προβλήματα από την ανάλυση των γεωλογικών 

συνβηκών-τεκτονικής δομής και ιδιαίτερα αυτά που έχουν 
σχέση μι; τη στεγονότητυ της περιοχής και την ευστάθεια των 
πρανών. 

Η γεοιλογική χαρτογράφηση συνοδεύεται από γεωλογικές μη 
κοτομές σε κλίμακα 1:50.000/1:5.000 ή 1:25.000/1:2.500. κα 
θώς και εγκάρσιες γεωλογικές τομές σε (ορισμένες θέσεις, κυ¬ 
ρίως προβλημι/τικιις. 

(2) Εντοπισμός κατ' αρχήν των υλικών κατασκευής και αποτύπω 
ση τους στο χάρτη. 

(4) Καθορισμός των περιοχών ενδιαφέροντος, σιιι όρια της λεκά¬ 
νης κατακλύσεως. όπως πόλεις, οικισμοί, αρχαιολογικοί χώ- 
ροι. 

(5) Έκθεση που θα περιλαμβάνει: 

Γεωμορφολογικά στοιχεία της περιοχής (κλίσεις πρανών, 
φυτοκάλυψη, μορφολογικό ανάγλυφο). 

1 ειιιλογικά στοιχεία (γεωλογική κατασκευή, τεκτονική δα 
ιιή. πιθίΐνά προβλήματα, στεγα,νότητα, ευστάθεια πρανών). 
Υδρογεω/.ογικές παρατηρήσεις σχετικά με τα υπόγεια και 
επιφανειακά νερά. 

- Παρατηρήσεις σχετικές με τα φυσικά και μηχανικά χαρα¬ 
κτηριστικά των πετρωμάτων. 

- Χαρακτηριστικές φωτογραφίες της περιοχής και ιδιαίτερα 
των ζωνών που θεωρούνται προβληματικές. 

- Προτεινόμενη. με βάση τη γεωλογική θεώρηση, θέση του 
φράγματος και τύπος αυτού. Προτάσεις για πιθανές εναλ 
λακτικές λύσεις. 

Θέση των υλικών κατασκευής και περιγραφή αυτών (ποιο 
τική. ποσοτική). 

Πρόγραμμα, πλήρως αιτιολογημένο, περαιτέρω ερευνών 
(γεωλογικών, γεωτεχνικών, κ.λπ.). 

' 5.2. Κυρίως γεωλογική μελέτη (β' ιοάση μελέτης) 

(1) Λεπτομερής γεωλογική χαρτογράφηση της λεκάνης κατακλύ¬ 
σεως. υπό κλίμακα 1:2.000. 

(2) Γεωλογ ,κή χαρτογράφηση της ζώνης Οεμελιώσεως και αγκυ 
ρώσεως του φράγματος (εκατέρωθεν του προβλεπόμενου άξο 
να) σε κλίμακα 1:1000 τουλάχιστον. 

(3) Χαρτογράφηση σε κλίμακα 1:500 έως 1:100 σε ζώνες που 
θεωρούνται, με βάση τις προηγούμενες έρευνες και εκτιμή¬ 
σεις, (ας πλέον ευπαθείς και προβληματικές ή θέσεις όπου θα 
θεμελιωθεί ο υπερχειλιστής, τα αντερείσματα αγκυρώσεως του 
φράγματος κ.λπ. 

Οι παραπάνω χαρτογραφήσεις θα συνοδεύονται από γεωλογι¬ 
κές μηκοτομές σε αντίστοιχες κλίμακες, ήτοι 1:5000/1:500. 1 
: 1000/1:100. 1:500/1:50. Επίσης εγκάρσιες γεωλογικές τομές σε 
ορισμένες χαρακτηριστικές θέσεις της περιοχής που χαρτογραφή¬ 
θηκε. 

(4) Ανάλυση της τεκτονικής δομής της περιοχής και σύνταξη τε- 
κτονοδιαγραμμάτων σε (ορισμένες θέσεις. 

(5) Πρόγραμμα για τις γεωτεχνικές εργασίες που προτείνεται να 
εκτελεσθούν και που αποσκοπούν στην καλύτερη γνώση των 
συνθηκών (γεωλογικών, γεωτεχνικών, υδρογεωλογικών) στην 
περιοχή της λεκάνης κατακλύσεως της ζώνης θεμελιώσεως 
του φράγματος. 


Ειδικώτερα το πρόγραμμα αυτό περιλαμβάνει: 

- Αριθμό και θέσεις γεωτρήσεων με όλα τα χαρακτηριστικά 
τους (βάθος, κλίση, διάμετρος, δειγματοληψία, εισπιέσεις. 
κ.λπ.). 

- Αριθμό, θέσεις και λοιπά χαρακτηριστικά ερευνητικών 
φρεάτων, ορυγμάτων ή και στοών. 

Θέσεις και δίκτυο γεωφυσικών όιασκοπήσεων. 
Επισήμανση ορισμένων προβλημάτων που πιθανώς χρειά¬ 
ζονται περαιτέρω όιερεύνηση. 

(6) Τεχνική Έκθεση. 

Σ' αυτή αναλύονται και αξιολογούνται όλα το στοιχεία από 
τις ανωτέρω εργασίες της ανυγνοιριστικής και της κύριας ψάσεως 
της γεωλογικής μελέτης. 

.ϊ..ϊ. Κ/ιειινητικτ.ς εργασίες (γ' φάση μελέτης) 

Στο πλαίσιο του σταδίου αυτού εκτελούνται όλες οι ερευνητι¬ 
κές εργασίες που προτείνονται στη β' φάση της μελέτης και αξιο¬ 
λογούνται τα αποτελέσματα τους. Πρέπει να επισημσνθεί ότι για 
ορισμένες ερευνητικές εργασίες (π.χ. γεωτρήσεις, γεωφυσικές δια 
σκοπήσεις) είναι* πιθανόν να κριθεί απαραίτητη η εκτέλεσή τους 
στο προηγούμενο στάδιο (β' φάση). 

Είναι πιθανόν μετά την ανάλυση και σύνθεση των στοιχείων 
της λεπτομερούς έρευνας και μετά από τη συνεκτίμηση των προ¬ 
βλημάτων σε συνεργασία με τον μελετητή το>ν έργων, να απαιτη¬ 
θούν συμπληρωματικές ερευνητικές εργασίες. 

Η συμβολή του γεωλόγου στο στάδιο αυτό είναι τελείως απα 
ραίτητη για να αξιολογηθούν τα στοιχεία των ερευνητικών εργα¬ 
σιών (τομές γεοπρήσεων και ορυγμάτων, χαρτογραφήσεις στοών 
και τάφρων) και να αναπροσαρμόζεται το πρόγραμμα έρευνας 
ανάλογα με τα στοιχεία που έρχονται σε φο>ς. 

Η β φάση και γ’ φάση συνθέτουν τηλ.οριστική γεωλογική με¬ 
λέτη και η τεχνική έκθεση που υποβάλλεται περιλαμβάνει τα 
στοιχεία των δύο επί μέρους εκθέσεων, με την πλήρη αξιολόγηση 
αυτών και τις τελικές παρατηρήσεις για τα αναμενόμενα προβλή¬ 
ματα και τις προτεινόμενες λύσεις. 

5.4. Στάδιο κατασκευής (δ' φάση μελέτης) 

Οι εργασίες του σταδίου αυτού και κυρίως μυτές που αφο 
ρούν θεμελιώσεις και διανοίξεις υπογείων .έργων πρέπει να βρί¬ 
σκονται κάτω από την παρακολούθηση του γεωλόγου. Με τα 
στοιχεία που αποκαλύπτονται κατά τις εκσκαφές και σε συνεργα¬ 
σία του γεωλόγου και του μελετητή μηχανικού διέρευνώνται προ¬ 
βλήματα που ανακύπτουν, βάσει της από κοινού αξιολογήσεως 
τιον νέων στοιχείων που έρχονται σε φως. 

Ο γεωλόγος εξ άλλου θα συντάξει το γεωλογικό χάρτη της 
ζώνης Οεμελιώσεως του φράγματος μετά την εκσκαφή, στον 
οποίο θα περιέχονται τα εξής στοιχεία: σημαντικές διαρρήξεις, 
διακλάσεις, ρήγματα και ζώνες αυτών, περιγραφή των εδαφικών 
και βραχωδών σχηματισμών, παρουσία πηγών, διεύθυνση και κλί¬ 
ση των στροιμάτων για τους διάφορους σχηματισμούς και γενικά 
κάθε χαρακτήρας που θα μπορούσε να επηρεάσει την κατασκευή. 
Αυτός ο χάρτης μπορεί να υποδειχθεί πολύ χρήσιμος σε περίπτω- 
ση πιθανών προβλημάτων, όπως διαρροές, διαφορικές καθιζήσεις 
ή τοπική αστάθεια κ.λπ. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



